**Rendezvényszervező Csoport**

**First Aid Party Staff**

A GTK HK pályázatot ír ki a Rendezvényszervező Csoportban (RCs) való tagságra a Kar minden nappali tagozatos, aktív félévre beiratkozott hallgatója számára a 2016/2017 tanév tavaszi, illetve a 2017/2018 tanév őszi félévére.

A Mentorgárda és az RCs tagság egymást kizárja az adott tanéven belül.

A Rendezvényszervező Csoport, azaz a First Aid Party Staff egy olyan aktív, lelkes csapat, melynek a tagjai foglalkoznak a kari rendezvények, mint például

* Gólyabál, Végzős Bál
* GTK Kari Napok
* Mestertábor, Nyári Tábor
* Külsős bulik, Roller bulik, GTKeddek
* Egészség nap

előszervezési, illetve lebonyolítási feladataival. Ez magába foglalja a marketing tevékenységeket, a jegyértékesítést, a teljes lebonyolítást és a First Aid brand népszerűsítéseit a rendezvényeken keresztül.

A jelentkezés és kiválasztás menete, feltételei:

1. A jelentkezés feltétele egy **motivációs levél** megírása, és a letölthető **pályázati adatlap** pontos kitöltése. A Rendezvényszervező Csoport működéséről szóló dokumentumok, valamint a pályázat kitöltéséhez szükséges űrlap a www.gtkhk.hu oldalon találhatók meg.

A motivációs levél mindenképp tartalmazza az alábbi kérdésekre adott válaszokat:

*Miért szeretnél jelentkezni? Mennyi időt tudnál szentelni a feladataidra?*

*Miért Te vagy az ideális pályázó?*

*Hogy tudnád elképzelni egy rendezvény sikeres hirdetését, jegyértékesítését, helyszíni lebonyolítását?*

*Milyen építő kritikát tudnál megfogalmazni a GTK jelenlegi rendezvényeivel kapcsolatban, illetve milyen újító ötleteid vannak?*

*Milyennek látod a First Aid Party márkáját? Hogyan tudnád elképzelni a további népszerűsítését?*

*Milyen új program/rendezvény ötleteid vannak, amire szerinted igény lenne a hallgatók körében?*

Ha tapasztalatokkal rendelkezel **grafikai munkák** elkészítésében vagy **videó vágásba**n, és szívesen foglalkoznál plakátok és borítóképek megtervezésével, illetve promó videók, videóanyagok készítésével akkor tüntesd fel ezt is a motivációs leveledben, illetve csatolj pár referencia munkát az e-mailhez.

1. A pályázatot leadók vállalják, hogy egy rövid szóbeli meghallgatáson vesznek részt.

Ennek időpontjai: **január 10-13., melyről e-mailben** **kapnak** **értesítést.**

1. A szóbeli beszélgetések után a pályázók részt vesznek a **Rendezvényszervező Csoport workshop**-ján, melynek időpontja **január 13-14**. A workshopon való részvétel kötelező.

A pályázat beküldésével a jelentkezők vállalják, hogy bekerülésük esetén részt vesznek a Rendezvényszervező Csoport megbeszélésein és csapatépítéseken, az RCs hétvégén (március-április), valamint a GTK Nyári Tábor (augusztus eleje) és Mestertábor (augusztus vége) megszervezésében és lebonyolításában. Ezen felül pedig aktívan kiveszi a részét a csapatot érintő projektekből.

1. A pályázat leadási határidő:

**2017. január 8. 23:59 (vasárnap)**

1. A pályázat leadási helye:

A pályázatokat zárt borítékban, névvel ellátva, valamint a borítékon feltüntetve, hogy Rendezvényszervező Csoport, kell **leadni a Wigner Jenő Kollégium** (1117. Budapest, Dombóvári út 3.) **portáján**, továbbá **el kell küldeni a** rendezveny@gtkhk.hu **e-mail címre** is. (Az e-mail tárgya: Név, Rendezvényszervező Csoport).

Egyéb információért nyugodtan írj a lakatos.fruzsina@gtkhk.bme.hu e-mail címre.

Lakatos Fruzsina

Rendezvényszervező Csoport vezetője

GTK HK